Nicotiana tabacum
Până în secolul XVII, tutunul era considerat plantă medicinală fiind folosit în afecțiunile oculare. Ca plantă de cultură sunt folosite în prezent (2009) doar două varietăți de "Nicotiana tabacum" dintre care „Virginia” este cea mai răspândită. Recoltarea tutunului se face în special pentru producerea țigărilor. Tutunul de culoare închisă obținut prin uscarea frunzelor plantei "Nicotiana rustica" este mai apreciat decât tutunul de culoare deschisă. În prezent, industria farmaceutică caută obținerea din tutun a unor medicamente. De asemenea se produc extracte pentru industria de parfumuri.